

**"Мемлекет кепілдік берген мемлекеттік емес қарыз қаражаты есебінен қаржыландыру ұсынылатын жобалардың 2025 жылға арналған тізбесін бекіту туралы" Қазақстан Республикасы Үкіметінің 2025 жылғы 14 сәуірдегі № 237 қаулысына толықтырулар енгізу туралы**

Қазақстан Республикасы Үкіметінің 2025 жылғы 20 маусымдағы № 461 қаулысы

      Қазақстан Республикасының Үкіметі ҚАУЛЫ ЕТЕДІ:

      1. "Мемлекет кепілдік берген мемлекеттік емес қарыз қаражаты есебінен қаржыландыру ұсынылатын жобалардың 2025 жылға арналған тізбесін бекіту туралы" Қазақстан Республикасы Үкіметінің 2025 жылғы 14 сәуірдегі № 237 қаулысына мынадай толықтырулар енгізілсін:

      көрсетілген қаулымен бекітілген мемлекет кепілдік берген мемлекеттік емес қарыз қаражаты есебінен қаржыландыру ұсынылатын жобалардың 2025 жылға арналған тізбесі мынадай мазмұндағы реттік нөмірі 6 және 7-жолдармен толықтырылсын:

      "

|  |  |  |  |  |  |  |
| --- | --- | --- | --- | --- | --- | --- |
| 6 | Қарағанды қаласындағы Аэрация станциясының кәріздік тазарту құрылысжайларын реконструкциялау | 56263704200 теңге | 2025 – 2039 жылдар | 50289331600 теңгеге дейін (не қарыз валютасына баламалы/тең мәнді) | "Қарағанды Су" жауапкершілігі шектеулі серіктестігі | Еуропа Қайта құру және Даму Банкі |
| 7 | М-32 "РФ шекарасы (Самараға дейін) – Шымкент" республикалық маңызы бар автомобиль жолының "Ақтөбе – Қарабұтақ – Ұлғайсын" учаскесін, 763-791 км және 819-1025 км реконструкциялау" | 522668800000 теңге | 2025 – 2048 жылдар | 459948500000 теңгеге дейін (не қарыз валютасына баламалы/тең мәнді), оның ішінде:  2025 жыл –  155000000000 теңге ( Еуропа Қайта құру және Даму Банкі –  77500000000 теңге, Азия Инфрақұрылымдық Инвестициялар Банкі – 77500000000 теңге);  2026 жыл – 304948500000 теңге (Еуропа Қайта құру және Даму Банкі –  152474250000 теңге, Азия Инфрақұрылымдық Инвестициялар Банкі –  152474250000 теңге) | "ҚазАвтоЖол" ұлттық компаниясы" акционерлік қоғамы | Азия Инфрақұрылымдық Инвестициялар Банкі,  Еуропа Қайта құру және Даму Банкі |

      ".

      2. Осы қаулы қол қойылған күнінен бастап қолданысқа енгізіледі және ресми жариялануға тиіс.

|  |  |
| --- | --- |
| *Қазақстан Республикасының*  *Премьер-Министрі* | *О. Бектенов* |

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК